b'\n_START_ARTICLE_\nTroldborg Ring\n_START_PARAGRAPH_\nTroldborg Ring er en cirkul\xc3\xa6r tilflugtsborg som er placeret p\xc3\xa5 et bakkefremspring, h\xc3\xa6vet 70 meter over Vejle \xc3\x85dal, og med et meget brat fald ned mod det vadested over \xc3\xa5dalen, hvor Ravningbroen senere blev bygget. Borgen var omgivet af en vold, der m\xc3\xa5ler 60 meter i diameter._NEWLINE_Borgen er opf\xc3\xb8rt i jernalderen, \xc3\xa5r 100-200 e.Kr., og har v\xc3\xa6ret benyttet indtil \xc3\xa5r 400.\n_START_SECTION_\nAndre teorier\n_START_PARAGRAPH_\nDer findes dog teorier om, at borgen igen kommer i brug senere, og at den spiller en vigtig rolle i forbindelse med Ravningbroen, som blev bygget i \xc3\xa5r 979-980. Teorien g\xc3\xa5r ud p\xc3\xa5, at man har brugt borgen til at kunne signalere mellem Ravningbroen og kongebyen Jelling ved hj\xc3\xa6lp af b\xc3\xa5l._NEWLINE_Der er fundet flere lag af br\xc3\xa6ndt materiale p\xc3\xa5 stedet, og der er kun 10 km., og ingen terr\xc3\xa6nm\xc3\xa6ssige forhindringer i fugleflugtslinjen, imellem de to lokaliteter.'